CELEX: C2005/182/10
Language: lv
Date: 2005-07-23 00:00:00
Title: Tiesas spriedums (otrā palāta) 2005. gada 26. maijā lietā C-212/03 Eiropas Kopienu Komisija pret Francijas Republiku (Valsts pienākumu neizpilde — Pasākumi ar līdzvērtīgu iedarbību — Iepriekšējas atļaujas procedūra personīgam zāļu importam — Cilvēkiem paredzētas zāles — Homeopātiskās zāles)

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/5
            
         
      TIESAS SPRIEDUMS
   
   (otrā palāta)
   2005. gada 26. maijā
   lietā C-212/03 Eiropas Kopienu Komisija pret Francijas Republiku (1)
   
   (Valsts pienākumu neizpilde - Pasākumi ar līdzvērtīgu iedarbību - Iepriekšējas atļaujas procedūra personīgam zāļu importam - Cilvēkiem paredzētas zāles - Homeopātiskās zāles)
   (2005/C 182/10)
   tiesvedības valoda — franču
   Lietā C-212/03 par prasību sakarā ar valsts pienākumu neizpildi atbilstoši EKL 226. pantam, ko 2003. gada 15. maijā cēla Eiropas Kopienu Komisija (pārstāvji — H. Stovlbeks [H. Støvlbæk] un B. Stromskis [B. Stromsky]) pret Francijas Republiku (pārstāvji — Ž. de Bergess [G. de Bergues], S. Berheota-Nunjesa [C. Bergeot-Nunes] un R. Lūsli-Surana [R. Loosli-Surrans]), Tiesa (otrā palāta) šādā sastāvā: palātas priekšsēdētājs K. V. A. Timmermanss [C. W. A. Timmermans], tiesneši K. Gulmans [C. Gulmann] (referents), R. Šintgens [R. Schintgen], J. Makarčiks [J. Makarczyk] un J. Klučka [J. Klučka], ģenerāladvokāts L. A Hēlhuds [L. A. Geelhoed], sekretāre M. Mugika Arsamendi [M. Múgica Arzamendi], galvenā administratore, 2005. gada 26. maijā ir pasludinājusi spriedumu, kura rezolutīvā daļa ir šāda:
   
               1)
            
            
               piemērojot:
               
                           —
                        
                        
                           iepriekšējas atļaujas procedūru tādu zāļu, kuras likumīgi izrakstītas Francijā un atļautas saskaņā ar Padomes 1965. gada 26. janvāra Direktīvu 65/65/EEK par normatīvu un administratīvu aktu par zālēm tuvināšanu, kas grozīta ar Padomes 1993. gada 14. jūnija Direktīvu 93/39/EEK, gan Francijā, gan dalībvalstī, kurā tās pirktas, personīgam importam, kas nav veikts ar personīgo transportu;
                        
                     
                           —
                        
                        
                           iepriekšējas atļaujas procedūru tādu homeopātisko zāļu, kuras likumīgi izrakstītas Francijā un reģistrētas dalībvalstī saskaņā ar Padomes 1992. gada 22. septembra Direktīvu 92/73/EEK, ar ko paplašina piemērošanas jomu Direktīvai 65/65/EEK un Direktīvai 75/319/EEK par normatīvu un administratīvu aktu par zālēm tuvināšanu un ievieš papildu noteikumus homeopātiskajām zālēm, personīgam importam, kas nav veikts ar personīgo transportu, un
                        
                     
                           —
                        
                        
                           nesamērīgu iepriekšējas atļaujas procedūru tādu zāļu, kuras likumīgi izrakstītas Francijā un nav atļautas šajā dalībvalstī, bet gan tikai tajā dalībvalstī, kurā tās pirktas, personīgam importam, kas nav veikts ar personīgo transportu,
                        
                     Francijas Republika nav izpildījusi pienākumus, ko tai uzliek EKL 28. pants;
            
         
               2)
            
            
               Francijas Republika atlīdzina tiesāšanās izdevumus.
            
         
      (1)  OV C 158, 05.07.2003.